CELEX: 62014TN0234
Language: sl
Date: 2014-04-11 00:00:00
Title: Zadeva T-234/14: Tožba, vložena 11. aprila 2014 – Mammoet Salvage proti Komisiji

16.6.2014   
            
            
               SL
            
            
               Uradni list Evropske unije
            
            
               C 184/37
            
         Tožba, vložena 11. aprila 2014 – Mammoet Salvage proti Komisiji
   (Zadeva T-234/14)
   2014/C 184/59
   Jezik postopka: nizozemščina
   
      Stranke
   
   
      Tožeča stranka: Mammoet Salvage BV (Rotterdam, Nizozemska) (zastopnika: P. Kuypers in A. Schadd, odvetnika)
   
      Toženi stranki: Evropska Unija, ki jo zastopa Evropska Komisija
   
      Predlogi
   
   Tožeča stranka predlaga,
   
               —
            
            
               da se najprej ugotovi, da sta Evropska unija in/ali Evropska komisija ostali nedejavni;
            
         
               —
            
            
               podredno, Evropski uniji in/ali Evropski komisiji naj se naloži, da tožeči stranki plača dolgovane zneske;
            
         
               —
            
            
               podpodredno, Evropski uniji in/ali Evropski komisiji naj se naloži, da tožeči stranki plača odškodnino;
            
         
               —
            
            
               v vseh treh primerih naj se postopek v skladu s členom 77 Poslovnika Splošnega sodišča prekine, potem ko je tožeča stranka dobila arbitražno odločbo;
            
         
               —
            
            
               Evropski uniji in/ali Evropski komisiji naj se naloži stroške, ki so nastali v sporu, vključno z izvensodnimi stroški.
            
         
      Tožbeni razlogi in bistvene trditve
   
   Tožeči stranki je bilo leta 2010 v okviru Evropskega razvojnega sklada oddano naročilo za odpravo 74 ladijskih razbitin v pristanišču v Mavretaniji. Za financiranje pogodbe, sklenjene med Mavretanijo in tožečo stranko, je v imenu Evropske komisije jamčil veleposlanik in vodja delegacije Evropske unije v Mavretaniji. Zaradi tega poroštva tožena stranka ni postala pogodbena stranka, temveč je prevzela obveznost, da bo plačala opravljene dejavnosti.
   V podporo svoji tožbi tožeča stranka navaja tri tožbene razloge:
   
               1.
            
            
               Prvi tožbeni razlog se nanaša na nedelovanje tožene stranke
               Pogodba, sklenjena med tožečo stranko in Mavretanijo vsebuje določbo, v skladu s katero obveznosti plačila Unije prenehajo najkasneje osemnajst mesecev po koncu obdobja za izvedbo naročila. Tožeča stranka je 4. decembra 2013 Mavretanijo in delegacijo Evropske unije zaprosila za podaljšanje tega roka. Na to prošnjo po ukrepanju naj se tožena stranka ne bi odzvala.
            
         
               2.
            
            
               Drugi tožbeni razlog se nanaša na poroštvo za financiranje pogodbe s strani Evropske komisije
               Tožeča stranka meni, da je naročilo izpolnjeno in zato zahteva, da se toženi stranki naloži plačilo odprtih računov, to je zneskov, ki jih dolguje za delo, ki ga je opravila zanjo.
            
         
               3.
            
            
               Tretji tožbeni razlog se nanaša na nepogodbeno jamstvo Evropske unije
               V primeru, da bi Splošno sodišče menilo, da se je plačilno obdobje, ki velja za Evropsko unijo, izteklo, tožeča stranka zahteva, da se toženi stranki naloži plačilo odškodnine v višini dolgovanega zneska.
               Nadalje zahteva, da se ugotovi, da je tožena stranka kršila njene pravice s tem, ko je vključila strokovnjake, s čemer je nastala nepogodbena škoda.